2015 ترکی کا روسی طیارے کو مارگرانا

روس کے سکھوئے طیارے کو ترک فضائیہ نے 24 نومبر 2015ء کو ترک- شام سرحد کے قریب مار گرایا۔ ترکی کے مطابق روس کو کئی مرتبہ متنبہ کیا گیا تھا پر بار بار فضائی حدود کی خلاف ورزی کی بنا پر روسی طیارے کو گرایا گیا۔ نیٹو کے متعین کردہ جنگی قوانین کے مطابق فضائی حدود کی خلاف ورزی کرنے والے کسی بھی طیارے کو پہلے تین مرتبہ خبردار کیا جاتا ہے، تین مرتبہ خبردار کرنے کے باوجود اگر خلاف ورزی کرنے والا طیارہ اپنا راستہ نہیں بدلتا تو پھر اس کے خلاف کارروائی کی جا سکتی ہے۔

ترکی کے مطابق ترکی نے روس کو دس مرتبہ متنبہ کیا تھا، روسی طیارہ 2 کلومیٹر فضائی حدود سے تجاوز کر چکا تھا، ایک جنگی طیارہ یہ فاصلہ تقریباََ 17 سیکنڈز میں طے کرتا ہے۔ دوسری طرف روس نے تردید کرتے ہوئے کہا ہے کہ روسی طیارے شامی فضائی حدود سے کبھی باہر نہیں گئے اور اس طیارے کو شامی حدود میں ہی مار گرایا گیا تھا۔

 حوالہ جات 

زمرہ:ترکیہ میں 2015ء
زمرہ:سوریہ میں 2015ء
زمرہ:2015ء کے فضائی حادثات و واقعات
زمرہ:2015ء میں بین الاقوامی تعلقات
زمرہ:روس- ترکیہ تعلقات
زمرہ:روسی فضائیہ
زمرہ:سفارتی واقعات
زمرہ:سوریہ میں ہوائی حادثات و واقعات
زمرہ:فوجی طیاروں کے حادثات اور واقعات
زمرہ:ویکی ڈیٹا سے مختلف مختصر وضاحت
زمرہ:فضا سے فضائی جنگی کارروائیاں اور لڑائیاں